recursal/SuperWikiNEXT-32B huggingface dataset:
**ফলি** মাছ (বৈজ্ঞানিক নাম *Notopterus notopterus*) (ইংরেজি bronze featherback) হচ্ছে Notopteridae গোত্রের সদস্য যা এশিয়ার বিভিন্ন অঞ্চলে পাওয়া যায়। এটি এ গোত্রের একমাত্র সদস্য। এটি আসামে *কান্ধুলি* নামে পরিচিত। যদিও এই মাছ স্বাদু জলের মাছ তবে ঈষৎলোনা পানি অর্থাৎ স্বাদু জল থেকে বেশি কিন্তু লোনা জল থেকে কম লবণাক্ত জলে এরা বিচরণ করে বলে জানা গেছে। বর্তমানে প্রজাতিটি এর গণের একমাত্র সদস্য হলেও বর্তমানে একে species complex হিসেবে শনাক্ত করা হয়েছে।

দৈহিক গঠন
---------

শুকনো এবং ভাপা করা *প্লা সালাত*, খোরাতে এর বিশেষত্ব রয়েছে
অত্যন্ত চাপা দেহের এই মাছটির স্থানীয় নাম ফলুই। পৃষ্ঠ ও পুচ্ছ পাখনা ছোট, পায়ু পাখনা লম্বা। দৈর্ঘ্যে প্রায় ৬০ সে.মি. হলেও বাংলাদেশে সর্বোচ্চ ৩৬ সে.মি. রেকর্ড করা হয়েছে।

জীবন চক্র
---------

শৈবাল, পোকামাকড়, কাদা, বালি খাদ্য হিসেবে গ্রহণ করে থাকে। কখনও কখনও ছোট মাছ খেয়ে থাকে। প্রজননের সময় বর্ষাকাল এবং এক প্রজনন ঋতুতে ২৫ সে.মি. লম্বা মা মাছ ৩০০০ টি ডিম দিয়ে থাকে। আগাছা যুক্ত স্থানে বাসা করে ডিম ছাড়ে এবং ডিম আঠালো ও হলুদ রঙের। বাবা ও মা উভয় মাছই ডিম পাহারা দিয়ে থাকে।

দেশিয় প্রজাতির এই মাছ শৈবাল, পোকামাকড়, কাঁদা, বালি, ছোট মাছ ইত্যাদি খেয়ে জীবন ধারণ করে থাকে। বর্ষাকালে একটি মা মাছ প্রায় তিন হাজার ডিম দিয়ে থাকে।

বিস্তৃতি
--------

এই প্রজাতির মাছ বাংলাদেশ ব্যাপকভাবে বিস্তৃত। এছাড়া পাকিস্তান, ভারত, বাংলাদেশ, নেপাল, মায়ানমার, থাইল্যান্ড, মালয়েশিয়া, ইন্দোনেশিয়াতেও পাওয়া যায়।

বাংলাদেশে বর্তমান অবস্থা এবং সংরক্ষণ
------------------------------------

আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও সংকটাপন্ন প্রাণী হিসাবে চিহ্নিত। আবাসস্থল কমে যাওয়া, জল দূষণ, বন্যা নিয়ন্ত্রণ বাঁধ নির্মাণই এই প্রজাতির অস্তিত্বের জন্য প্রধান হুমকি।

### কমে যাওয়ার কারন

প্রাকৃতিক জননাধার দাম ধ্বংস, বৈশ্বিক প্রাকৃতিক বিপর্যয়, নদীভাঙ্গন- ভরাট, ঘন বাঁধ তৈরি, বন্যা, আবহাওয়া পরিবর্তন, নদ- নদীর গতিপথ পরিবর্তন, হাওর- বাঁওড়, খাল -বিল বরাট, মাটি দূষণ প্রভৃতি কারণে ময়মনসিংহসহ সারাদেশে ফলি মাছ হারিয়ে যাচ্ছে।

ব্যবহার
-------

লাওস, ইন্দোনেশিয়া এবং থাইল্যান্ডে এই মাছ খুব জনপ্রিয়। বাংলাদেশের গ্রামগঞ্জে এর চাহিদা তুলনায় অনেক বেশি। এই মাছ খেতে সুস্বাদু কিন্তু ক্ষুদ্র ক্ষুদ্র কাঁটায় পূর্ণ।

বহিঃসংযোগ
---------


উইকিমিডিয়া কমন্সে **ফলি** সংক্রান্ত মিডিয়া রয়েছে।

আরও দেখুন
---------

* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

তথ্যসূত্র
---------

1. 1 2  "IUCN - *Notopterus notopterus*"। ২৯ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১৭ মে ২০১৪।
2. ↑  টেমপ্লেট:FishBase species
3. 1 2
4. 1 2
5. 1 2 3  আলম, গাজী নুরুল (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। *বাংলাদেশ উদ্ভিদ ও প্রাণী জ্ঞানকোষ*। **২৩** (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ৪–৫। আইএসবিএন 984-30000-0286-0 `|আইএসবিএন=` এর মান পরীক্ষা করুন: invalid prefix (সাহায্য)।
**নোবিয়েম্ব্রে** (স্প্যানিশ: Noviembre) ২০০৩ সালে মুক্তিপ্রাপ্ত একটি স্প্যানিশ চলচ্চিত্র যেটি স্প্যানিশ চলচ্চিত্র নির্দেশক আচেরো মানিয়াসের দ্বিতীয় পূর্ণদৈর্ঘ্য চলচ্চিত্র। ছবিটির মূল ঘটনা আবর্তিত হয়েছে আলফ্রেদো নামের এক মফস্বলের তরুণ ও তার মস্তিষ্কপ্রসূত গেরিলা পথনাট্যদল *নোবিয়েম্ব্রে*কে ঘিরে। পুরো ছবিটি একটি মেকি তথ্যচিত্রের ঢঙে সৃষ্টি করা হয়েছে যেখানে নাট্যদলের প্রাক্তন সদস্যদের সাক্ষাৎকার আর বর্ণনার মাধ্যমে আলফ্রেদো আর নোবিয়েম্ব্রের পরিণতি সম্বন্ধে ক্রমান্বয়ে দর্শকের মনে একটি ধারণার সৃষ্টি হয়। ছবিটি স্পেনে মোট পাঁচটি চলচ্চিত্র পুরস্কারে ভূষিত হয়।

কাহিনী সংক্ষেপ
--------------

আলফ্রেদো স্পেনের এক মফস্বল শহরের সাধারণ তরুণ যার অভিনেতা হওয়ার প্রচণ্ড ইচ্ছে। সুযোগের খোঁজে সে রাজধানী মাদ্রিদে পাড়ি জমায় আর একটা অভিনয়ের স্কুলে ভর্তি হয়। কিন্তু একসময় সে উপলব্ধি করে, অভিনয়টা আসলে বাজারে পণ্য হিসেবে বিক্রি হচ্ছে। আদর্শবাদী আলফ্রেদোর মতে, অভিনয় এমন হওয়া উচিত যাতে তা সহজে জনসাধারণের কাছে পৌঁছতে পারে। অভিনয় হতে হবে মুক্ত যাতে তা সবাইকে জাগাতে সক্ষম হয়। তার মতে, নাট্যচর্চা হওয়া উচিত থিয়েটারের বাইরে, জনগণের সামনে, জনগণের মুখোমুখি। এই চিন্তাধারা থেকে থিয়েটার স্কুলের সমমনা বন্ধুদের নিয়ে সে গড়ে তোলে *নোবিয়েম্ব্রে* বা নভেম্বর। দলটির নাম নভেম্বর করা হয় অক্টোবর বিপ্লবের পরের আরেকটা বিপ্লব হিসেবে। তারা পার্কে, জনবহুল রাস্তায়, শহরের বাণিজ্যিক রাজপথে এমনকি চলন্ত বাসে হঠাৎ হঠাৎ পথনাট্য প্রদর্শন শুরু করে। সমাজের বিভিন্ন অসংগতি নিয়েই মূলত তারা কাজ করে। প্রশাসনের কাছ থেকে তারা প্রচুর বাধা পায়। একসময় অন্যসব যুগান্তকারী চিন্তাধারার মত আলফ্রেদোর নাটকীয় মৃত্যুতে নোবিয়েম্ব্রে নাট্যদলেরও অপমৃত্যু ঘটে। মূলত স্পেনে জেনারেল ফ্রাংকোর শাসনামলে উন্মুক্ত নাট্যচর্চায় যে শেকল পড়ে, তারই বর্তমানের প্রতিকী রূপ এই চলচ্চিত্রে দেখানো হয়েছে।

তথ্যসূত্র
---------

1. ↑  November (2003), Internet Movie Database (IMDb)
2. ↑  Sinopsis de la pelicula Noviembre, স্প্যানিশ ভাষায় নোবিয়েম্ব্রে চলচ্চিত্রের কাহিনী সংক্ষেপ, LaHiguera.net.

বহিঃসংযোগ
---------

* স্প্যানিশ ভাষায় নোবিয়েম্ব্রে চলচ্চিত্রের নিজস্ব ওয়েবসাইট
***ফলস সিটি জার্নাল*** হল একটি অর্ধ সাপ্তাহিক পত্রিকা, যা ফলস সিটি, নেব্রাস্কা এবং আশেপাশের সম্প্রদায়গুলিতে পরিবেশন করা হয়। এটি ১৯৯৪ সালে একটি দৈনিক থেকে অর্ধ সাপ্তাহিক হিসাবে পরিবর্তিত হয়েছিল,  এবং ২০১০ সালে একটি ওয়েব সংস্করণ চালু করেছিল। 

১৮৬৮ সালে *নেমাহা ভ্যালি জার্নাল* হিসাবে *জার্নালটির* সূচনা হয়েছিল।   এটি *ব্রডএক্স* নামে পরিচিত একটি পূর্ববর্তী সংবাদপত্রের জায়গায় প্রতিস্থাপিত হয়েছিল।  *ফলস সিটি লিটল গ্লোবের* সাথে মিশ্রিত হয়ে ১৮৭৫ সালে এটি *ফলস সিটি গ্লোব-জার্নালে* নাম পরিবর্তন করে এবং ১৮৮২ সালে এর বর্তমান নামটি গ্রহণ করে। 

*জার্নালের* প্রাথমিক প্রকাশকদের মধ্যে নেব্রাস্কার প্রাক্তন সিনেটর থিওডোর পেপুন অন্তর্ভুক্ত ছিলেন, যিনি ১৮৮১ থেকে ১৮৮৫ সাল পর্যন্ত এই কাগজের মালিক এবং পরিচালনায় ছিলেন।  পেপুনের অধীনে, কাগজটি র‌্যাডিকেল রিপাবলিকান রাজনীতির প্রচারের জন্য পরিচিত ছিল।

বিক্রি
------

ফলস সিটি জার্নালটি ১ সেপ্টেম্বর, ২০১৭-এ রিচার্ড এল. হালবার্টের কাছে বিক্রি করা হয়েছিল

তথ্যসূত্র
---------

1. 1 2  "About The Falls City journal. (Falls City, Neb.) 1882-current"। *Chronicling America*। Library of Congress। সংগ্রহের তারিখ ২০১৩-০৫-১৭।
2. ↑  "View Here the Falls City Journal"। Falls City, Nebraska। ২০১৩-০৩-১৬ তারিখে মূল থেকে আর্কাইভ করা। সংগ্রহের তারিখ ২০১৩-০৫-১৭।
3. ↑  "About Nemaha Valley journal [microform]. (Falls City, Richardson County, Neb.) 1868-1875"। *Chronicling America*। Library of Congress। সংগ্রহের তারিখ ২০১৩-০৫-১৭।
4. 1 2  "Historic Falls City"। Falls City, Nebraska। ২০১৩-০৭-১৬ তারিখে মূল থেকে আর্কাইভ করা। সংগ্রহের তারিখ ২০১৩-০৫-১৭।
5. ↑  "Hon. Theodore W. Pepoon"। *Biographical Album of Johnson & Pawnee Counties, Nebraska*। Chapman Bros.। ১৮৮৮। পৃষ্ঠা 607।
6. ↑  World, Hiawatha। "Falls City Journal sold"। *Hiawatha World Online* (ইংরেজি ভাষায়)। সংগ্রহের তারিখ ২০১৯-০৮-২২।

বহিঃসংযোগ
---------

* প্রাতিষ্ঠানিক সাইট
দ্গে-'দুন-ছোস-ক্যি-দ্বাং-ফ্যুগ
**দ্গে-'দুন-ছোস-ক্যি-দ্বাং-ফ্যুগ** (ওয়াইলি: *dge 'dun chos kyi dbang phyug*) (১৭৭৩-১৭৯৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ কির-তি রিন-পো-ছে (ওয়াইলি: *kir+ti rin po che*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

দ্গে-'দুন-ছোস-ক্যি-দ্বাং-ফ্যুগ ১৭৭৩ খ্রিষ্টাব্দে তিব্বতের রেব-কোং (ওয়াইলি: *reb kong*) অঞ্চলে ব্সে-ছু-মা (ওয়াইলি: *bse chu ma*) নামক একটি গ্রামে জন্মগ্রহণ করেন। তার পিতার নাম ছিল ঙ্গাগ-দ্বাং-রাব-ব্র্তান (ওয়াইলি: *ngag dbang rab brtan*) এবং মাতার নাম ছিল স্ন্যিং-মো-থার (ওয়াইলি: *snying mo thar*)। ১৭৭৬ খিষ্টাব্দে তাকে ব্লো-ব্জাং-ব্স্তান-পা'ই-র্গ্যাল-ম্ত্শান (ওয়াইলি: *blo bzang bstan pa'i rgyal mtshan*) নামক পঞ্চম কির-তি রিন-পো-ছে (ওয়াইলি: *kir+ti rin po che*) উপাধিধারী বৌদ্ধ লামা্র পুনর্জন্ম রূপে চিহ্নিত করে স্তাগ-ত্শাং-ল্হা-মো (ওয়াইলি: *stag tshang lha mo*) নামক বৌদ্ধবিহারের প্রধানের পদে অধিষ্ঠিত করা হয়। তিনি ১৭৯৬ খ্রিষ্টাব্দে মাত্র চব্বিশ বছর বয়সে মৃত্যুবরণ করেন।

তথ্যসূত্র
---------

1. ↑  Gyatso, Thinlay (এপ্রিল ২০১৩)। "The Sixth Kirti, Gendun Chokyi Wangchuk"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-১৯।

|
|  |
| পূর্বসূরীব্লো-ব্জাং-ব্স্তান-পা'ই-র্গ্যাল-ম্ত্শান | **দ্গে-'দুন-ছোস-ক্যি-দ্বাং-ফ্যুগ ষষ্ঠ কির-তি রিন-পো-ছে** | উত্তরসূরীকুন-দ্গা'-ছোস-'ফাগ্স-থুব-ব্স্তান-ন্যি-মা |
|

| * দে
* স
কির-তি রিন-পো-ছে |
| --- |
| 
* ১) দ্গে-'দুন-র্গ্যাল-ম্ত্শান
* ২) ব্স্তান-পা-রিন-ছেন
* ৩) ব্স্তান-পা-রাব-র্গ্যাস
* ৪) ব্লো-ব্জাং-'জাম-দ্ব্যাংস-র্গ্যা-ম্ত্শো
* ৫) ব্লো-ব্জাং-ব্স্তান-পা'ই-র্গ্যাল-ম্ত্শান
* ৬) দ্গে-'দুন-ছোস-ক্যি-দ্বাং-ফ্যুগ
* ৭) কুন-দ্গা'-ছোস-'ফাগ্স-থুব-ব্স্তান-ন্যি-মা
* ৮) ব্লো-ব্জাং-'ফ্রিন-লাস-ব্স্তান-পা-র্গ্যা-ম্ত্শো
* ৯) স্কাল-ব্জাং-ব্লো-গ্রোস-কুন-দ্গা'-লুং-র্তোগ্স-র্গ্যা-ম্ত্শো
* ১০) ঙ্গাগ-দ্বাং-ব্লো-ব্জাং-ব্স্তান-পা-ত্শে-রিং
* ১১) ব্লো-ব্জাং-ব্স্তান-'দ্জিন-'জিগ্স-মেদ-য়ে-শেস-র্গ্যা-ম্ত্শো

 | দ্গে-'দুন-র্গ্যাল-ম্ত্শানদ্গে-'দুন-র্গ্যাল-ম্ত্শান |
**নরসিংহ দত্ত**, রায়বাহাদুর, (১৮৫০ - জানুয়ারি ১৯১০) ছিলেন ব্রিটিশ ভারতের খ্যাতনামা ব্যবহারজীবি ও জননায়ক।

জীবনী
-----

নরসিংহ দত্তের জন্ম  ব্রিটিশ ভারতের অধুনা  পশ্চিমবঙ্গের হাওড়া শহরে। তিনি হাওড়া জেলা স্কুল থেকে ১৮৬৫ খ্রিস্টাব্দে প্রবেশিকা পরীক্ষায় উত্তীর্ণ হন। পরে5 কলকাতার প্রেসিডেন্সি কলেজ হতে বি.এ পরীক্ষায় সাফল্য লাভ করেন।  ক্রমে কলকাতা বিশ্ববিদ্যালয়ের আইন পরীক্ষায় (বি. এল) কৃতকার্য হয়ে প্রথমে  কলকাতা উচ্চ আদালতে আইন ব্যবসা আরম্ভ করেন। পরে হাওড়ায় থেকে হুগলি জেলা আদালতে আইন ব্যবসা আরম্ভ করেন। অল্প কালের মধ্যেই ব্যবহারজীবীরূপে সুপ্রতিষ্ঠিত হন এবং বিশেষ খ্যাতি অর্জন করেন। বহু বিশিষ্ঠ সম্পদশালী ব্যক্তি এবং দেশী ও বিদেশী ব্যবসায়িক প্রতিষ্ঠান তাকে স্থায়ী ভাবে তাদের আইন সংক্রান্ত পরামর্শদাতা নিযুক্ত করেন। তাদের মধ্য অন্যতম ছিলেন ইহুদি বণিক আইজাক রাফায়েল বেলিলিয়াস, যিনি সিঙ্গাপুরে গবাদি পশুর ব্যবসা করে বিপুল সম্পদের অধিকারী হন। তার সঙ্গে পারিবারিক সখ্যতাও গড়ে ওঠে। ১৮৯০ খ্রিস্টাব্দে তিনি হাওড়ার সরকারী উকিল ও পরে নোটারি পাবলিক নিযুক্ত হন। 
তিনি কর্মজীবনের সুদীর্ঘ বাইশ বৎসর হাওড়া পৌরসভার সদস্য হিসাবে কাজ করেন। শেষের ছয় বৎসর তিনি সহ-সভাপতি পদে ছিলেন। ওই সময়ে তারই উদ্যোগে রামকৃষ্ণপুর ও সালকিয়ার ধনী ব্যবসায়ীদের অর্থে স্নানের ঘাট নির্মাণ, দাতব্য চিকিৎসালয় স্থাপনসহ বহু জনহিতকর কার্যে বিশেষ উদ্যোগী ছিলেন। বণিক বেলিলিয়াসের সম্পত্তির আয় থেকে উচ্চ ইংরাজি বিদ্যালয় ও দাতব্য চিকিৎসালয় প্রতিষ্ঠিত হয়। এছাড়াও হাওড়ার টাউনহল নির্মাণে তিনিই ছিলেন প্রধান উদ্যোক্তা। তার এই সকল নানা জনহিতকর কাজের জন্য  ব্রিটিশ শাসক ১৮৯৮ খ্রিস্টাব্দে রায়বাহাদুর উপাধি প্রদান করে। 

ঘনিষ্ঠ বন্ধু ইহুদি বণিক আইজাক রাফায়েল বেলিলিয়াস ও তার স্ত্রী রেবেকার নিঃসন্তান ছিলেন। তাদের বিপুল সম্পত্তির দেখাশোনার জন্য সে ট্রাস্টি বোর্ড গঠন করা হয় তার সদস্য ছিলেন নরসিংহ দত্ত। ১৯১০ খ্রিস্টাব্দের জানুয়ারি মাসে নরসিংহ দত্ত এবং ওই বছরের সেপ্টেম্বর মাসে আইজাক রাফায়েল প্রয়াত হন। নরসিংহ দত্তের দ্বিতীয় পুত্র বিদ্যানুরাগী সুরঞ্জন দত্ত ট্রাস্টি বোর্ডে পিতার স্থলাভিষিক্ত হলে তারই আগ্রহে ১৯২৪ খ্রিস্টাব্দে বেলিলিয়াসের ১৪৪ বিঘা জমির উপর প্রাসাদোপম বাড়িতে এবং সংলগ্ন পার্কে প্রতিষ্ঠিত হয় শতাব্দী প্রাচীন নরসিংহ দত্ত কলেজ।
পরে হাওড়া শহরের একটি রাস্তাও নরসিংহ দত্তের নামাঙ্কিত হয়।

তথ্যসূত্র
---------

1. 1 2 3  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩৩৭, আইএসবিএন ৯৭৮-৮১-৭৯৫৫-১৩৫-৬
2. 1 2 3  শশী ভূষণ বিদ্যালঙ্কার রচিত, জীবনীকোষ-ভারতীয় ঐতিহাসিক চতুর্থ খণ্ড, পৃষ্ঠা ২২১
3. ↑  "Isaac Raphael Belilios & Rebecca"। সংগ্রহের তারিখ ২০২৩-০৭-০৮।
4. ↑  "শতবর্ষের সূচনা (কলকাতার কড়চা)"। সংগ্রহের তারিখ ২০২৩-০৭-০৮।
**দ্পাল-'ব্যোর-র্গ্যা-ম্ত্শো** (ওয়াইলি: *dpal 'byor rgya mtsho*) (১৭৭১-১৮০৭) তিব্বতী বৌদ্ধধর্মের র্ন্যিং-মা ধর্মসম্প্রদায়ের তৃতীয় ঝে-ছেন-রাব-'ব্যাম্স (ওয়াইলি: *zhe chen rab 'byams*) উপাধিধারী বৌদ্ধ অবতারী লামা ছিলেন।

সংক্ষিপ্ত জীবনী
---------------

দ্পাল-'ব্যোর-র্গ্যা-ম্ত্শো ১৭৭১ খ্রিষ্টাব্দে তিব্বতের খাম্স অঞ্চলে য়িদ-ল্হুং (ওয়াইলি: *yid lhung*) নামক স্থানে জন্মগ্রহণ করেন। তার পিতার নাম ছিল র্তা-ম্গ্রিন (ওয়াইলি: *rta mgrin*)। তাকে গ্যুর-মেদ-কুন-ব্জাং-র্নাম-র্গ্যাল (ওয়াইলি: *'gyur med kun bzang rnam rgyal*) নামক দ্বিতীয় ঝে-ছেন-রাব-'ব্যাম্স (ওয়াইলি: *zhe chen rab 'byams*) উপাধিধারী বৌদ্ধ লামার পুনর্জন্ম রূপে চিহ্নিত করে খাম্স অঞ্চলের স্দে-দ্গে রাজ্যে ঝে-ছেন-দ্গোন-ও-র্গ্যান-ছোস-দ্জোং (ওয়াইলি: *zhe chen dgon o rgyan chos dzong*) বৌদ্ধবিহারে নিয়ে যাওয়া হয়। ব্স্তান-'দ্জিন-ছোস-র্গ্যাল (ওয়াইলি: *bstan 'dzin chos rgyal*), 'গ্যুর-মেদ-'ফ্রিন-লাস-র্নাম-র্গ্যাল (ওয়াইলি: *'gyur med phrin las rnam rgyal*), কুন-ব্জাং-'গ্যুর-মেদ-ল্হুন-গ্রুব (ওয়াইলি: *kun bzang 'gyer med lhun grub*), 'গ্যুর-মেদ-ম্ছোগ-গ্রুব (ওয়াইলি: *'gyur med mchog grub*), 'জিগ্স-মেদ-গ্লিং-পা (ওয়াইলি: *'jigs med gling pa*), 'জিগ্স-মেদ-'ফ্রিন-লাস-'ওদ-জের (ওয়াইলি: *'jigs med 'phrin las 'od zer*) প্রভৃতি বৌদ্ধ লামারা তার শিক্ষক ছিলেন।

তথ্যসূত্র
---------

1. ↑  Chhosphel, Samten (জুলাই ২০১২)। "The Third Zhechen Rabjam, Peljor Gyatso"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৯-০৪।

|
|  |
| পূর্বসূরী'গ্যুর-মেদ-কুন-ব্জাং-র্নাম-র্গ্যাল | **দ্পাল-'ব্যোর-র্গ্যা-ম্ত্শো  তৃতীয় ঝে-ছেন-রাব-'ব্যাম্স** | উত্তরসূরীগার-দ্বাং-ছোস-ক্যি-র্গ্যাল-ম্ত্শো |
|

| * দে
* স
ঝে-ছেন-রাব-'ব্যাম্স |
| --- |
| 
* ১) ব্স্তান-পা'ই-র্গ্যাল-ম্ত্শান
* ২) 'গ্যুর-মেদ-কুন-ব্জাং-র্নাম-র্গ্যাল
* ৩) দ্পাল-'ব্যোর-র্গ্যা-ম্ত্শো
* ৪) গার-দ্বাং-ছোস-ক্যি-র্গ্যাল-ম্ত্শো
* ৫) পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান
* ৬) স্নাং-ম্দ্জাদ-গ্রুব-পা'ই-র্দো-র্জে
* ৭) 'জিগ্স-মেদ-ছোস-ক্যি-সেং-গে

 |
**দ্য সিটি সার্কেল** ইংল্যান্ডে অবস্থিত তরুণ মুসলিম পেশাদারদের একটি নেটওয়ার্ক সংস্থা এবং এটি একটি নিবন্ধিত সংস্থা রেজিঃ নং ১০৮৮৯৩১।নভেম্বর ২০০৬ সিটি সার্কেল ঘোষণা করেছিল যে ইয়াহিয়া বার্টকে তাদের প্রথম পরিচালক হিসাবে ডিসেম্বর থেকে কার্যকর করা হয়েছিল। ২০০৮ সালের ৩ জানুয়ারিতে, উসামা হাসান, যার পিতা সুহাইব হাসান তার নতুন পরিচালক হিসাবে নিয়োগের ঘোষণা দিয়েছিলেন।

কার্যক্রম
---------

বর্তমান প্রকল্পগুলির মধ্যে একটি শনিবারের স্কুল, ক্যারিয়ার ও পরামর্শদাতা এবং লন্ডনের গৃহহীনকে সহায়তা করা অন্তর্ভুক্ত রয়েছে।

ব্রিটিশ মুসলিম পরিচয়
---------------------

সিটি সার্কেল তার সাপ্তাহিক আলোচনা গোষ্ঠীর মাধ্যমে ব্রিটিশ মুসলিম পরিচয় অবদান রাখে। এটি কোনও নির্দিষ্ট গোষ্ঠী বা আদর্শের সাথে নিজেকে একত্রিত না করার নীতির মাধ্যমে বিতর্ককেও আকৃষ্ট করেছে  । যেখানে এমসিবির এবং এর সমালোচকেরা বিতর্ক করেছিলেন।

ওড়না বিতর্কের পরে সিটি সার্কেল জ্যাক স্ট্রের সাথে একটি বিতর্কের আয়োজন করেছিল, যেখানে জ্যাক স্ট্র তার মন্তব্যে নিয়ে আলোচনা করেছিল  ।

তথ্যসূত্র
---------

1. ↑  The City Circle[*স্থায়ীভাবে অকার্যকর সংযোগ*]
2. ↑  "The City Circle"। ২ জানুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০১৯।
3. ↑  Let's shed more light on Islam | Special reports | Guardian Unlimited
4. ↑  Straw defends veil comments | Special reports | Guardian Unlimited
দ্গে-'দুন-র্গ্যাল-ম্ত্শান
**দ্গে-'দুন-র্গ্যাল-ম্ত্শান** (তিব্বতি: དགེ་འདུན་རྒྱལ་མཚན, ওয়াইলি: *dge 'dun rgyal mtshan*) (১৩৭৪-১৪৫০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম কির-তি রিন-পো-ছে (ওয়াইলি: *kir+ti rin po che*) উপাধিধারী বৌদ্ধ লামা ছিলেন।

প্রথম জীবন
----------

দ্গে-'দুন-র্গ্যাল-ম্ত্শান ১৩৭৪ খ্রিষ্টাব্দে তিব্বতের আমদো অঞ্চলের ব্ঝাগ-শোদ (ওয়াইলি: *bzhag shod*) নামক স্থানে জন্মগ্রহণ করেন। তার পিতার নাম ছিল ক্লু-'বুম (ওয়াইলি: *klu 'bum*) এবং মাতার নাম ছিল আ-স্মান (ওয়াইলি: *a sman*)। জন্মের পর তার নাম রাখা হয় ছোস-'বুম (ওয়াইলি: *chos 'bum*)। কৈশোরে তিনি শিক্ষালাভের উদ্দেশ্যে মধ্য তিব্বত যাত্রা করতে চাইলে তার পিতা প্রথমে রাজী না হয়ে তাকে পারিবারিক সম্পত্তি দেখাশোনা করার জন্য বলেন। এতে ছোস-'বুম মধ্য তিব্বত থেকে ফিরে এসে পরিবারের সম্পত্তি দেখাশোনা করবেন বলে প্রতিশ্রুতি দিলে তার পিতা তাকে যেতে দিতে রাজী হন। ১৩৮৯ খ্রিষ্টাব্দে তিনি লাসা শহরের উদ্দেশ্যে যাত্রা করেন কিন্তু তিনি আর তার বাড়ি ফিরে যাননি।

শিক্ষা
------

এরপর তিনি ত্সোং-খা-পা-ব্লো-ব্জাং-গ্রাগ্স-পা (ওয়াইলি: *tsong kha pa blo bzang grags pa*) নামক দ্গে-লুগ্স ধর্মসম্প্রদায়ের প্রতিষ্ঠাতার নিকট শিক্ষালাভ করেন। চার বছর পর ত্সোং-খা-পা-ব্লো-ব্জাং-গ্রাগ্স-পা তাকে দীক্ষা প্রদান করে নতুন নাম রাখেন দ্গে-'দুন-র্গ্যাল-ম্ত্শান। এরপর তিনি ল্হো-ব্রাগ (ওয়াইলি: *lho brag*) অঞ্চলে যাত্রা করে গ্রুব-ছেন-নাম-ম্খা'-র্গ্যাল-ম্ত্শান (ওয়াইলি: *grub chen nam mkha' rgyal mtshan*) নামক বিখ্যাত পণ্ডিতের নিকট বজ্রপাণি, হেরুকা প্রভ্রৃতি বিষয়ে শিক্ষালাভ করেন। পরবর্তীকালে তিনি ত্সোং-খা-পা-ব্লো-ব্জাং-গ্রাগ্স-পা তাকে হেরুকা, হেবজ্র, গুহ্যসমাজতন্ত্র প্রভৃতি বিষয়ে শিক্ষা প্রদান করেন। তিনি ত্সোং-খা-পা-ব্লো-ব্জাং-গ্রাগ্স-পার প্রধান সাতজন শিষ্যদের মধ্যে অন্যতম ছিলেন।

বিহার প্রতিষ্ঠা
---------------

১৪১০ খ্রিষ্টাব্দে ত্সোং-খা-পা-ব্লো-ব্জাং-গ্রাগ্স-পা দ্গা'-ল্দান বৌদ্ধবিহার নির্মাণ করলে তিনি তাকে সহায়তা করেন। ১৪১২ খ্রিষ্টাব্দে তিনি আমদো অঞ্চলের র্ঙ্গা-বা (ওয়াইলি: *rnga ba*) নামক স্থানে কা-লা-রি-কির-তি (ওয়াইলি: *ka la ri ki rti*) বৌদ্ধবিহার প্রতিষ্ঠা করেন, যেখানে তিনি জীবনের বাকি সময় কাটান। এই সময় তিনি স্তাগ-ত্শাং-ল্হা-মো (ওয়াইলি: *stag tshang lha mo*) নামক স্থানে থা-লা (ওয়াইলি: *tha la*) নামক একটি আশ্রম নির্মাণ করেন। এছাড়াও তিনি সা-ম্গো (ওয়াইলি: *sa mgo*) এবং তাম-ম্গো (ওয়াইলি: *tam mgo*) নামক আরো দুইটি বিহার প্রতিষ্ঠা করেন।

তথ্যসূত্র
---------

1. 1 2 3  Gyatso, Thinlay (ফেব্রুয়ারি ২০১৩)। "The First Kirti, Gendun Gyeltsen"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৪-০৯।

|
|  |
| পূর্বসূরী--- | **দ্গে-'দুন-র্গ্যাল-ম্ত্শান  প্রথম কির-তি রিন-পো-ছে** | উত্তরসূরীব্স্তান-পা-রিন-ছেন |
|

| * দে
* স
কির-তি রিন-পো-ছে |
| --- |
| 
* ১) দ্গে-'দুন-র্গ্যাল-ম্ত্শান
* ২) ব্স্তান-পা-রিন-ছেন
* ৩) ব্স্তান-পা-রাব-র্গ্যাস
* ৪) ব্লো-ব্জাং-'জাম-দ্ব্যাংস-র্গ্যা-ম্ত্শো
* ৫) ব্লো-ব্জাং-ব্স্তান-পা'ই-র্গ্যাল-ম্ত্শান
* ৬) দ্গে-'দুন-ছোস-ক্যি-দ্বাং-ফ্যুগ
* ৭) কুন-দ্গা'-ছোস-'ফাগ্স-থুব-ব্স্তান-ন্যি-মা
* ৮) ব্লো-ব্জাং-'ফ্রিন-লাস-ব্স্তান-পা-র্গ্যা-ম্ত্শো
* ৯) স্কাল-ব্জাং-ব্লো-গ্রোস-কুন-দ্গা'-লুং-র্তোগ্স-র্গ্যা-ম্ত্শো
* ১০) ঙ্গাগ-দ্বাং-ব্লো-ব্জাং-ব্স্তান-পা-ত্শে-রিং
* ১১) ব্লো-ব্জাং-ব্স্তান-'দ্জিন-'জিগ্স-মেদ-য়ে-শেস-র্গ্যা-ম্ত্শো

 | দ্গে-'দুন-র্গ্যাল-ম্ত্শানদ্গে-'দুন-র্গ্যাল-ম্ত্শান |
**চাতরা জেলা** পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি জেলা৷ ১৪ই জ্যৈষ্ঠ ১৩৯৮ বঙ্গাব্দে(২৯শে মে ১৯৯১ খ্রিষ্টাব্দে) পুর্বতন হাজারিবাগ জেলা খন্ডিত করে নতুন জেলাটি গঠিত হয়৷ জেলাটি ঝাড়খণ্ডের উত্তরে অবস্থিত উত্তর ছোটনাগপুর বিভাগের অন্তর্গত৷ জেলাটির জেলাসদর চাতরা শহরে অবস্থিত এবং চাতরা মহকুমা ও সিমারিয়া মহকুমা নিয়ে গঠিত৷

নামকরণ
------

চাতরা নামকরণের মুল উৎস জানা না গেলেও স্থানীয়দের মতে রামগড়ের রাজারা বহিঃশত্রু আক্রমণ আটকাতে চাতরাতে একটি দুর্গ নির্মাণ করেন যা কোনো বিশেষ কারণে চাতরা দুর্গ নাম হয়৷ চাতরা নামটি এই দুর্গের স্থানীয় নাম থেকে এসেছে৷

ইতিহাস
------

ঐতিহাসিক আন্দোলন
----------------

ভূপ্রকৃৃতি
----------

অর্থনীতি
--------

অবস্থান
-------

*জেলাটির উত্তরে ও উত্তর পূর্বে(ঈশান) বিহার রাজ্যের গয়া জেলা*৷ *জেলাটির পূর্বে ও দক্ষিণ পূর্বে(অগ্নি) ঝাড়খণ্ড রাজ্যের হাজারিবাগ জেলা*৷ *জেলাটির দক্ষিণে ঝাড়খণ্ড রাজ্যের রাঁচি জেলা*৷ *জেলাটির দক্ষিণ পশ্চিমে(নৈঋত) ঝাড়খণ্ড রাজ্যের রামগড় জেলা*৷ *জেলাটির পশ্চিমে ঝাড়খণ্ড রাজ্যের পালামৌ জেলা*৷ *জেলাটির উত্তর পশ্চিমে(বায়ু) বিহার রাজ্যের লাতেহার জেলা*৷

জেলাটির আয়তন ৩৭১৮ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৪.৬৬%৷

ভাষা
----

চাতরা জেলায় প্রচলিত ভাষাসমূহের পাইচিত্র তালিকা নিম্নরূপ -





২০১১ অনুযায়ী চাতরা জেলার ভাষাসমূহ

  **হিন্দী** (৫১.৮২%)  খোরঠা (৩৯.৭১%)  **উর্দু** (৫.৪৭%)  কুরুখ/ওরাওঁ (১.৭২%)  অন্যান্য (১.২৮%)

ধর্ম
----

জনসংখ্যার উপাত্ত
----------------

মোট জনসংখ্যা ৭৯১৪৩৪(২০০১ জনগণনা) ও ১০৪২৮৮৬(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ১৫তম৷ ঝাড়খণ্ড রাজ্যের ৩.১৬% লোক চাতরা জেলাতে বাস করেন৷ জেলার জনঘনত্ব ২০০১ সালে ২১৩ ছিলো এবং ২০১১ সালে তা বৃদ্ধি পেয়ে ২৮১ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ৩১.৭৭% , যা ১৯৯১-২০১১ সালের ২৯.৫১% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯৫৩(সমগ্র) এবং শিশু(০-৬ বৎ) লিঙ্গানুপাত ৯৬৭৷

নদনদী
-----

পরিবহন ও যোগাযোগ
----------------

পর্যটন ও দর্শনীয় স্থান
-----------------------

চাতরা জেলার একটি মন্দির

ঐতিহ্য ও সংস্কৃতি
-----------------

শিক্ষা
------

জেলাটির স্বাক্ষরতা হার ৪৩.২৪%(২০০১) তথা ৬০.১৮%(২০১১)৷ পুরুষ স্বাক্ষরতার হার ৫৫.৬৪%(২০০১) তথা ৬৯.৯২%(২০১১)৷ নারী স্বাক্ষরতার হার ৩০.২৪%(২০০১) তথা ৪৯.৯২% (২০১১)৷ জেলাটিতে শিশুর অনুপাত সমগ্র জনসংখ্যার ১৮.৭৩%৷

প্রশাসনিক বিভাগ
---------------

সীমান্ত
-------

বিশিষ্ট ব্যক্তিবর্গ
-------------------

তথ্যসূত্র
---------

1. ↑
2. ↑
3. ↑
4. 1 2

বহিঃসংযোগ
---------
দ্গোন-পা-বা-দ্বাং-ফ্যুগ-র্গ্যাল-ম্ত্শান
**দ্গোন-পা-বা-দ্বাং-ফ্যুগ-র্গ্যাল-ম্ত্শান** (ওয়াইলি: *dgon pa ba dbang phyug rgyal mtshan*) (১০১৬-১০৮৩) একাদশ শতাব্দীর একজন বিখ্যাত তিব্বতী সাধক ছিলেন।

প্রথম জীবন
----------

দ্গোন-পা-বা-দ্বাং-ফ্যুগ-র্গ্যাল-ম্ত্শান তিব্বতের খাম্স অঞ্চলে ১০১৬ খ্রিষ্টাব্দে 'দ্জেং (ওয়াইলি: *'dzeng*) জন্মগ্রহণ করেন। কম বয়সে পিতামাতার মৃত্যুর পর তিনি মধ্য তিব্বত যাত্রা করেন। গ্ত্সাং অঞ্চলের ন্যান-ত্শো (ওয়াইলি: *nyan tsho*) তিনি 'ব্রোম-স্তোন-পা-র্গ্যল-বা'ই-'ব্যুং-গ্নাস নামক বিখ্যাত বোউদ্ধ পন্ডিতের নিকট অতীশ দীপঙ্করের লাম-রিম সহ সমস্ত শিক্ষালাভ করেন। এছাড়া বুর নামক স্থানে অতীশ দীপঙ্কর দ্বারা স্থাপিত এক ছোট বৌদ্ধবিহারে তিনি অতীশ দীপঙ্করের নিকট হতে খা-'বার-মা'ই-গ্তোর-মা (ওয়াইলি: *kha 'bar ma'i gtor ma*) নামক শিক্ষালাভ করেন। নির্জন স্থানে একাকী সাধনা করার সুনামের জন্য দ্বাং-ফ্যুগ-র্গ্যাল-ম্ত্শানকে নির্জন স্থানে বসবাসকারী বা দ্গোন-পা-বা নামে ডাকা হত।

শেষ জীবন
--------

১০৭৮ খ্রিষ্টাব্দে দ্গোন-পা-বা-দ্বাং-ফ্যুগ-র্গ্যাল-ম্ত্শান র্বা-স্গ্রেং বৌদ্ধবিহারের প্রধান নির্বাচিত হন। তিনি স্নে'উ-জুর-বা-য়ে-শেস-'বার ওয়াইলি: *sne'u zur ba ye shes 'bar*, ঝাং-কা-মা-পা-শেস-রাব-'ওদ (ওয়াইলি: *zhang ka ma pa shes rab 'od*), গ্ন্যান-স্না-মে-বা (ওয়াইলি: *gnyan sna me ba*), 'ব্রে-কো-দে-লুং-পা (ওয়াইলি: *'bre ko de lung pa*), 'বান-গুং-র্গ্যাল-ত্শুল-খ্রিম্স-র্গ্যাল-বা (ওয়াইলি: *'ban gung rgyal tshul khrims rgyal ba*), খা-রাগ-স্গোম-ছুং-দ্বাং-ফ্যুগ-ব্লো-গ্রোস (ওয়াইলি: *kha rag sgom chung dbang phyug blo gros*) প্রভৃতি ভিক্ষুকে শিক্ষাদান করেন।

তথ্যসূত্র
---------

1. 1 2  Gardner, Alexander (2010-09 url =  "Gonpawa Wangchuk Gyeltsen"। *The Treasury of Lives: Biographies of Himalayan Religious Masters*।  এখানে তারিখের মান পরীক্ষা করুন: `|তারিখ=` (সাহায্য); `|সংগ্রহের-তারিখ=` এর `|ইউআরএল=` প্রয়োজন (সাহায্য)উদ্ধৃতি শৈলী রক্ষণাবেক্ষণ: পাইপ অনুপস্থিত (link)

আরো পড়ুন
---------

* Roerich, George, trans. 1996. The Blue Annals. 2nd ed. Delhi: Motilal Banarsidas, p. 266
**চাদর** হলো বহিঃঅঙ্গে পরার একটি পোশাক যা অনেক ইরানিয়ান মহিলারা ঘরের বাইরে পরে থাকে ।এটা অন্যতম সম্ভাব্যপথ একজন মুসলিম মহিলাকে তাঁর ইসলামিক পোশাক বিধি হিজাব মেনে চলার ।চাদর হলো পূর্ণ দৈর্ঘ্যের অর্ধবৃত্তাকার বস্ত্র যার সামনের দিক খোলা যা মাথার উপরে পরিধান করে সামনে শেষ হয়।এই পোশাকে কোন হাতা নেই, তবে বাহু চারপাশ পর্যন্ত এটা ঢেকে রাখে।

ঐতিহ্যবাহী ব্যবহার
------------------

 চাদর গায়ে ইরানি মহিলারা
ঐতিহ্যগত ভাবে একটি হালকা রঙের বা প্রিন্টের ওপর করা চাদর ব্লাউজ, স্কার্ট বা পায়জামার সাথে স্কার্ট, মাথার ঘোমটা জাতীয় পোশাকের পরে থাকে ইরানের গ্রামীণ এলাকার অনেক বয়স্ক মহিলারা।ঐতিহাসিকভাবে শহরে মূলত এক জাতীয় আয়তাকার স্বচ্ছ কাপড়ের টুকরা বা নেকাবের সাথে পরা হয় এই পোশাক যা চোখের নিচ থেকে শুরু হয়। আধুনিক চাদরে নেকাব দরকার হয় না।গ্রামের মহিলারা মূলত বাসায় হালকা সাবলীল কোন পোশাক পরে, তারা চাদর ও নেকাব পরে না। তবে শহরের মহিলারা তাদের গৃহস্থালী কাজ করার সময়েও একটা চাদর পরে থাকে তাদের পোশাকের উপরে।সাধারণত শিয়া মুসলমান মহিলারাই বেশি চাদর পরে।

বর্তমানে
--------

কালো চাদর সাধারণত পরা হয়ে থাকে শোক প্রকাশের বা অন্তোষ্টিক্রিয়া জাতের অনুষ্ঠানে। সাদা বা প্রিন্টের চাদর সবসময় পরা যায়। কিছু মহিলা এখনও অগ্রাধিকার দেয় ভিন্ন ধরনের হালকা রঙের চাদরকে।গ্রামের বয়স্ক মহিলারা শহরের ফ্যাশনকে এড়িয়ে চলেন এবং কিছু তরুণী রঙ্গিন চাদর পছন্দ করে পরতে।
ইরানের মহিলারা চাদর পড়তে বাধ্য নন।অনেকে এটা পরেন দায়িত্বশীলতা ও ইসলামের ওপর ভক্তি থেকে।যাইহোক মহিলারা সরকারী বাধ্যতা মেনে চলেন ঘোমটা মাথায় দিয়ে এবং লম্বা ওভারকোট পরে যা তাদের পা ও হাতকে লুকিয়ে রাখে।
হিজাবের মতো চাদরও ইসলামী আন্দোলনে জড়িত মুসলমান নারীদের মধ্যে জনপ্রিয় যা তাদের সম্মতি ও ভক্তি প্রকাশ করে ইসলামিক সংস্কৃতির প্রতি।

ইরানিয়ান মহিলাদের পোশাকের ইতিহাস
---------------------------------

ফাদওয়া আল গুইন্ডি তার লেখা বই হিজাবে উল্লেখ করেন যে প্রাচীনকালের পারসিয়ান আচারের মূল স্থল ছিল মেসোপটেমিয়া, যেখানে সন্মানিত মহিলারা পর্দা মানতেন এবং চাকর ও রূপপোজীবিদের এটা মানা নিষিদ্ধ ছিল। 
গ্রাসিয়ান রোমান ঐতিহাসিক প্লুতার্কের মতে তারা তাদের বউ এবং উপপত্নীদের লুকিয়ে রাখত। যখন যাত্রা করত তারা তাঁবু বহন করত এবং তা সবদিক দিয়ে ঢেকে রাখত।
বিশ শতকে পহলভি ও রেজা শাহের আমলে ১৯৩৬ সালে চাদর নিষিদ্ধ হয় যা পশ্চিমা সংস্কৃতির সাথে তাল মেলাতে পারছিল না।যারা পর্দা করে রাস্তায় বের হচ্ছিল পুলিশ তাদের পর্দা সরিয়ে দিচ্ছিল। অনেক সাধারণ মহিলার কাছে রাস্তায় পর্দা ছাড়া বের হওয়া ছিল নগ্নতার সমতুল্য।তবে উচ্চ শ্রেণীর নারী-পুরুষের কাছে এটা খুবই গ্রহণযোগ্য ছিল এবং তারা এটাকে নারী অধিকারের প্রথম পদক্ষেপ হিসেবে দেখছিল। ১৯৮০ সালে ইসলামিক বিপ্লবের পরে ইরান সরকার হিজাব মেনে চলা বাধ্যতা মূলক করে, তবে এতে চাদর পরা বাধ্যতামূলক ছিল না।

তথ্যসূত্র
---------

1. ↑
2. ↑  cited in Briant 2002 p. 284
3. ↑  cited in El-Guindi 1999, p. 174

আরো পড়ুন
---------

* Briant, Pierre, From Cyrus to Alexander, Eisenbrauns, 2002 (English translation and update of 1996 French version)
* Bruhn, Wolfgang, and Tilke, Max, Kostümwerk, Verlag Ernst Wassmuth, 1955, as translated into English as A Pictorial History of Costume and republished in 1973 by Hastings House
* El-Guindi, Fadwa, Veil: Modesty, Privacy, and Resistance, Berg, 1999
* Mir-Hosseini, Ziba (1996) "Stretching The Limits: A Feminist Reading of the Shari'a in Post-Khomeini Iran," in Mai Yamani (ed.), Feminism and Islam: Legal and Literary Perspectives, pp. 285–319. New York: New York University Press
|  |  |  |
| --- | --- | --- |
| 

|  |  |
| --- | --- |
| **সম্মুখ লাথি** |  |

 |
|  |
| সম্মুখ লাথি |
| **বর্ণনা**  | সম্মুখ লাথির বিভিন্ন নাম |
| **ইংরেজি** | USA ফ্রন্ট কিক |
| **জাপানি** | Japon মাই-গেরি |
| **চাইনিজ** | Chine জিক-তেক |
| **কোরিয়ান** | Corée আপ-চাগি |
| **থাইল্যান্ড** | Thailand টীপ-ত্রং |
| **বার্মিজ** | Burma নেন্দা-চিঁপভা |
| **ভিয়েতনামিজ** | Vietnam ত্রাক কুওচ |
| **বাংলাদেশি** | Bangladesh সম্মুখ লাথি |

মার্শাল আর্টে **সম্মুখ লাথি** (ইংরেজি: Front kick ) একটি পদাঘাত সোজা সামনের দিকে হাঁটু তুলে, যখন পাদদেশ এবং ঠেং অবাধে ঝুলন্ত বা টানা নিতম্ব অবস্থা থেকে, তারপর পরিচর্যাকারী সামনে টার্গেট এলাকায় আঘাত হানে। এটা লেগ প্রত্যাহার অবিলম্বে পদাঘাত প্রদানের পর, থেকে বিপক্ষ থেকে লেগ এবং (যদি না একটি সমাহার প্রক্রিয়া হল) স্থিতিশীল লড়াইয়ের অবস্থান থেকে ফিরে সাঁড়াশিবিশেষ চেষ্টা এড়ানোর জন্য কমনীয়।

সম্মুখে পদাঘাত বর্ণিত সাধারণত মৌলিক ক্যারাট বা Tae Kwon কি সামনে পদাঘাত। তবে ফ্রন্ট পদাঘাত করা যাবে সোজা সামনের দিকে সরাসরি সম্মুখে গমন করা, এবং তারপর অনেক ভিন্ন শৈলী থেকে বিভিন্ন পরিবর্তনের অন্তর্ভুক্ত হিসাবে সংজ্ঞায়িত আরও বিস্তৃতভাবে। একটি সম্মুখে পদাঘাত অগ্রবর্তী একটি সূক্ষ্মবুদ্ধি উপায় (নিতম্ব চাপাচাপি করা), অথবা ঊর্ধ্বে থেকে কুঁচকি, বগল বা চিবুক আক্রমণ মধ্যে বিতরণ করা যাবে। উচ্চতা তা ডেলিভারী দেয়া হবে তা মুখী এটি ডেলিভারী দেয়া হবে তা প্রভাবিত হবে। পদাঘাত উপর তা সম্মুখে অথবা পিছন ক্ষুর দিয়ে উদ্যাপিত হয় উপর নির্ভর করা হয় ভিন্ন বিতরণ; অথবা কিনা এটা অপমানকর পদাঘাত অথবা একটি আত্মরক্ষামূলক স্টপ-পদাঘাত (মত Muay থাই এর "Teep পদাঘাত")। অনেক অন্যান্য পরিবর্তনের মধ্যে, ফ্রন্ট Kicks প্লব, খেচর, বা উপায় ছিপ দিয়ে মাছ ধরা বা মাছ ধরার পদ্ধতি মধ্যে নির্বাহ পারেন।

তথ্যসূত্র
---------

1. ↑  De Bremaeker, M. et al. *The Essential Book of Martial Arts Kicks: 89 Kicks from Karate, Taekwondo, Muay Thai, Jeet Kune Do, and others* (Tuttle Publishing, 2010), pp. 11-20. ISBN 0-8048-4122-5
**নিদাল আল-আসকর** (জন্ম: ১৯৩৪) একজন লেবানীয় অভিনেত্রী এবং থিয়েটারকর্মী। লেবাননের মাধ্যমে আরব বিশ্বের থিয়েটার সংস্কৃতি চালু করতে তিনি অগ্রণী ভূমিকা পালন করেন।

জীবনী
-----

### জন্ম ও শিক্ষা

নিদাল সিরিয়ান সোশ্যাল ন্যাশনালিস্ট পার্টির রাজনীতিবিদ আসাদ আল-আসকরের কন্যা। আরব বিশ্বের সংকীরর্ণতা তার পরিবারে বিদ্যমান ছিল না। তিনি যখন অভিনেত্রী এবং পরিচালক হতে চাইলেন তখন পারিবারিক বাধা তাকে অতিক্রম করতে হয়নি। পরবর্তীতে নিদাল লন্ডনের রয়েল একাডেমি অব ড্রামাটিক আর্টসে পড়ালেখা করেন।

### কর্মজীবন

১৯৬৭ সালে তিনি বৈরুতে প্রথম নাটক পরিচালনা করেন। ১৯৬০ দশকের পরবর্তী দিকে তিনি বৈরুত থিয়েটার ওয়ার্কশপ চালু করেন। ১৯৭০-এর মাঝামাঝির দিকে তিনি আম্মান-জর্ডানে "আরব অ্যাক্টর্স" নামক থিয়েটার কোম্পানি চালু করেন। ১৩টি আরব দেশের অভিনেতা-অভিনেত্রীরা এই কোম্পানিতে যুক্ত হন।

লেবানিজ গৃহযুদ্ধের পরে নিদাল ১৯৯৪ সালে মাশরাহ আল-মদিনা থিয়েটার প্রতিষ্ঠা করেন। থিয়েটারটি প্রতিষ্ঠিত হয় পুরাতন সারোউলা সিনেমার ভবন সংস্কার করে।

২০১৯ সালের এক সাক্ষাৎকারে তিনি বলেন যে "সত্যিকারের এবং রূপান্তরকৃত বিপ্লব" ছাড়া আরব বিশ্বে থিয়েটার করা অসম্ভব। কারণ থিয়েটার বা এ ধরনের কিছু পরিচালনার জন্য প্রয়োজন বাকস্বাধীনতা এবং উন্মুক্ততা। অথচ আরববিশ্বে এই ব্যাপারগুলো অনুপস্থিত। অভিনেতা-অভিনেত্রীরা সেখানে ধর্ম, যৌনতা ইত্যাদি নিয়ে কথা বলত পারেন না।

পুরস্কার ও সম্মাননা
-------------------

১৯৯৭ সালে ফরাসি সরকার তাকে নাইটস অব আর্টস অ্যান্ড লেটার্স অভিধায় ভূষিত করে। তিউনিসিয়ার রাষ্ট্রপতি থেকেও তিনি উচ্চমর্যাদার সাংস্কৃতিক পদক লাভ করেন। নিদাল ২০১২ সালের মুরেক্স ডি'অর-এ লাইফটাইম এচিভমেন্ট পুরস্কার লাভ করেন। পুরস্কার প্রদান করে লেবাননের সংস্কৃতিমন্ত্রী গাবি লেইয়ুন তাকে "লেবাননের সংস্কৃতি এবং দীপ্তির সত্যিকারের প্রতীক"।

তথ্যসূত্র
---------

1. ↑  হানান নাসের (২২ মার্চ ২০১৯)। "LAU Celebrates the Grande Dame of Theater, Nidal Al Achkar"। *লেবানিজ আমেরিকান ইউনিভার্সিটি*। ১৯ মার্চ ২০২০ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০২০।
2. 1 2 3  "NIDAL AL ASHKAR"। [*স্থায়ীভাবে অকার্যকর সংযোগ*]
3. ↑  "Nidal Al Achkar: A Woman of the Theatre"। *হোম ম্যাগাজিন*। নং ৩। লেবানন। ২০১৮। সংগ্রহের তারিখ ১৪ মার্চ ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Gary Hoppenstand (২০০৭)। *The Greenwood encyclopedia of world popular culture*। Greenwood Press। পৃষ্ঠা 296। আইএসবিএন 978-0-313-33274-6।
5. ↑  হানান নাসের (১২ এপ্রিল ২০১৯)। "Nidal Al-Ashkar: No Freedom Of Speech In The Arab World; Change Would Require Real Transformative Revolutions"। *মেমরি ডট অর্গ*। ১৯ মার্চ ২০২০ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০২০।
6. ↑  হানান নাসের (২৪ জুন ২০১২)। "Nidal Al Ashkar receives Lebanon culture award"। *দ্য ন্যাশনাল*। সংগ্রহের তারিখ ১৪ মার্চ ২০২০।

বহিঃসংযোগ
---------

* ইন্টারনেট মুভি ডেটাবেজে Nidal Al-Askhar (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
	+ 2
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* ফ্রান্স (উপাত্ত)

 |
| অন্যান্য | 
* সুডক (ফ্রান্স)
	+ ১

 |
**আফগানিস্তানের নারীদের বিপ্লবী সমিতি** (ফার্সি : جمعیت انقلابی زنان افغانستان, *জামিআত-ই এনকেলাবি-ই জান-ই আফগানিস্তান*, পশতু :د افغانستان د ښڅو انقلابی جمعیت) হল আফগানিস্তানে কাবুল অবস্থিত একটি নারী সংগঠন। সংগঠনটি নারীর অধিকার ও ধর্মনিরপেক্ষ গণতন্ত্র প্রচার করে। এটি ১৯৭৭ সালে একজন আফগান শিক্ষার্থী কর্মী মীনা কেশ্বর কামাল দ্বারা প্রতিষ্ঠিত হয়েছিল, যিনি তার রাজনৈতিক কর্মকাণ্ডের জন্য ফেব্রুয়ারি ১৯৮৭ সালে নিহত হন। অহিংস কৌশল সমর্থনকারী দলটির প্রাথমিক কার্যালয় আফগানিস্তানের কাবুলে ছিল, কিন্তু তারপর ১৯৮০-এর দশকের গোড়ার দিকে পাকিস্তানে চলে যায়।

সংগঠনটির লক্ষ্য আফগানিস্তানের নারীদের রাজনৈতিক ও সামাজিক উভয় কার্যক্রমে সম্পৃক্ত করা, যার লক্ষ্যে নারীদের জন্য মানবাধিকার অর্জন এবং আফগানিস্তানের সরকারের বিরুদ্ধে গণতান্ত্রিক ও ধর্মনিরপেক্ষ পদ্ধতিতে, মৌলবাদী নীতির ভিত্তিতে নয়, যাতে নারীরা সম্পূর্ণভাবে অংশগ্রহণ করতে পারে। আরএডব্লিউএ বহুপাক্ষিক নিরস্ত্রীকরণের জন্যও প্রচেষ্টা চালায়। দলটি ১৯৭৭ সাল থেকে সমস্ত আফগান সরকার ব্যবস্থার বিরোধিতা করেছিল: আফগানিস্তানের গণতান্ত্রিক প্রজাতন্ত্র, আফগানিস্তানের ইসলামিক স্টেট, আফগানিস্তানের ইসলামিক এমিরেট (১৯৯৬-২০০১), ইসলামিক রিপাবলিক অফ আফগানিস্তান (২০০১-২০২১), এবং ইসলামিক আমিরাত। আফগানিস্তানের (২০২১ থেকে)।

পটভূমি
------

আরএডব্লিউএ প্রথম ১৯৭৭ সালে কাবুলে মানবাধিকার ও সামাজিক ন্যায়বিচারের জন্য লড়াইরত আফগান নারীদের একটি স্বাধীন সামাজিক ও রাজনৈতিক সংগঠন হিসেবে সূচিত হয়। সংস্থাটি তখন তার কাজের কিছু অংশ আফগানিস্তান থেকে পাকিস্তানে স্থানান্তরিত করে এবং আফগান মহিলাদের জন্য কাজ করার জন্য সেখানে তাদের মূল ঘাঁটি স্থাপন করে।

প্রতিষ্ঠাতা
-----------

 মীনা কেশ্বর কমল, আরএডব্লিউএ-এর প্রতিষ্ঠাতা
আরএডব্লিউএ মীনা কেশ্বর কামালের নেতৃত্বে একদল আফগান নারী কর্তৃক প্রতিষ্ঠিত হয়েছিল। ২১ বছর বয়সে, তিনি নারীদের শিক্ষিত করার কাজের মাধ্যমে আরএডব্লিউএ-এর ভিত্তি স্থাপন করেছিলেন। ১৯৭৯ সালে, কামাল সোভিয়েত দখলদারিত্ব এবং আফগানিস্তানের সোভিয়েত সমর্থিত সরকারের বিরুদ্ধে অভিযান শুরু করেন। ১৯৮১ সালে, তিনি একটি দ্বিভাষিক ম্যাগাজিন *পেয়াম-ই-জান* (*নারী বার্তা*) চালু করেন। একই বছরে, তিনি ফরাসি সোশ্যালিস্ট পার্টি কংগ্রেসের জন্য ফ্রান্স সফর করেন। তিনি আফগান শরণার্থী শিশুদের জন্য স্কুল, পাকিস্তানে শরণার্থী মহিলাদের জন্য হাসপাতাল এবং হস্তশিল্প কেন্দ্রও প্রতিষ্ঠা করেছিলেন। তার কার্যকলাপ ও দৃষ্টিভঙ্গি, সেইসাথে সরকার ও ধর্মীয় মৌলবাদীদের বিরুদ্ধে তার কর্মকাণ্ডের জন্য তাকে ১৯৮৭ সালের ৪ই ফেব্রুয়ারি হত্যা করা হয়েছিল।

তথ্যসূত্র
---------

1. 1 2  Toynbee, Polly (সেপ্টেম্বর ২৮, ২০০১)। "Behind the burka"। *The Guardian*।
2. ↑  "About RAWA..."। *www.rawa.org*।
3. ↑  "RAWA testimony to the Congressional Human Rights Caucus Briefing"। U.S. Congressional Human Rights Caucus। ডিসেম্বর ১৮, ২০০১। জুন ২৮, ২০০৭ তারিখে মূল থেকে আর্কাইভ করা।
4. ↑  Price, Susannah (৭ মে ২০০২)। "Afghan activist's killers hanged"। *BBC News*। সংগ্রহের তারিখ ৭ ডিসেম্বর ২০১০।

বহিঃসংযোগ
---------


উইকিমিডিয়া কমন্সে **আফগানিস্তানের নারীদের বিপ্লবী সমিতি** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
**চ্যাং লো** নৃত্য নাগাল্যান্ডের চ্যাং উপজাতি দ্বারা পরিবেশিত নৃত্য। শত্রুদের বিরুদ্ধে তাদের বিজয় উদযাপন করতে এটি প্রদর্শন করা হয়। এটি একটি তিন দিনের উৎসব যেখানে নাটকও পরিবেশিত হয়।

চ্যাং লো ভারতের উত্তর-পূর্ব রাজ্য নাগাল্যান্ডে উদ্ভূত একটি বর্ণময় নৃত্য। মতান্তরে এর আরেক নাম **সুয়া লা**।  প্রাচীন ঐতিহ্য অনুসারে এই অঞ্চলের চ্যাং উপজাতি সম্প্রদায় দ্বারা এই নৃত্যশৈলীর বিকাশ ঘটেছিল। তারা শত্রুর বিরুদ্ধে বিজয়ের আনন্দ প্রকাশে এই নৃত্যের উপস্থাপনা করেন। বর্তমানে, নাগাল্যান্ড অঞ্চলে এক তিন দিন ব্যাপী উৎসব পালিত হয় যা **পোয়াংলেম** নামে পরিচিত এবং এই উৎসবের মূল আকর্ষণ হল চ্যাং লো নাচের প্রদর্শন। এই উৎসবের মাধ্যমে রাজ্যে ফসল কাটার মরসুমের সূচনা হয়।

বেশভূষা ও প্রদর্শন
------------------

একজন যোদ্ধার তার প্রতিপক্ষের বিরুদ্ধে বিজয় উদযাপনের প্রতীক হিসাবে চ্যাং লো নৃত্যের উদ্ভাবনা, তাই তাই চ্যাং লো-এর নৃত্যের পোশাক একজন স্থানীয় উপজাতি যোদ্ধার বেশভূষার সমতুল্য। এটি একটি দলগত নৃত্য যাতে পুরুষ এবং মহিলা উভায়েই অংশ নেন। পুরুষ নর্তকদের পোষাকে থাকে নাগা যোদ্ধাদের ঐতিহ্যশালী বর্ম আর মহিলা নর্তকীদের পোশাক হয় মেয়েলি এবং রঙিন।

চ্যাং লো নৃত্যশৈলীতে পদবিন্যাস ও পদসঞ্চালনার কাজই বেশি থাকে এবং শরীরের উপরের অংশের নড়াচড়া খুবই কম হয়। পুরুষ এবং মহিলা নর্তকের দল করতালি ও আওয়াজের মাধ্যমে বাদন সংগীতের সাথে সমন্বিত পদবিন্যাসের মাধ্যমে নৃত্য পরিবেশন করেন।

চ্যাং লো নৃত্যেশৈলীর মধ্যে নৃত্য নাটিকাও অন্তর্ভুক্ত থাকে। বহু শতাব্দী ধরে নাগাল্যান্ডের এই ঐতিহ্যবাহী লোকনৃত্যের কলা এক প্রজন্ম থেকে অন্য প্রজন্মে পরিবাহিত হয়ে চলেছে।

তথ্যসুত্র
---------

1. ↑  
"Changlo-Sua Lua Dance"। *Indian Classical, Folk, & Tribal Dance*। Ananta Hospitality। ১৪ মার্চ ২০১২। সংগ্রহের তারিখ ২০১২-১১-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3 4 5 6  "chang-lo-dance"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ফুলবাগান** ভারতের পশ্চিমবঙ্গ রাজ্যের কলকাতা জেলার উত্তর কলকাতার একটি পাড়া। সুভাষ সরোবর ফুলবাগান অঞ্চলে উপস্থিত কলকাতার অন্যতম বিখ্যাত পর্যটন আকর্ষণ।

ভূগোল
-----

[পূর্ণ মানচিত্র]

### পুলিশ জেলা

ফুলবাগান থানাটি কলকাতা পুলিশএর পূর্ব শহরতলির একটি অংশ। এটি পি-৮৬, সিআইটি রোড, স্কিম VIIM, কলকাতা -৭০০ ০৫৪ এ অবস্থিত ।

উল্টাডাঙ্গা মহিলা থানা পূর্ব শহরতলির বিভাগের অধীনস্থ সমস্ত পুলিশ জেলার থানাগুলি অন্তর্ভুক্ত করে, অর্থাৎ বেলিয়াঘাটা, এন্টালি, মানিকতলা, নারকেলডাঙ্গা, উল্টোডাঙ্গা, ট্যাংরা এবং ফুলবাগান।

পরিবহন
------

Phoolbagan metro station
ফুলবাগান সিআইটি রোড (হেম চন্দ্র নস্কর রোড) এবং নারকেলডাঙ্গা মেইন রোড (মাওলানা আবুল কালাম আজাদ সরণি) এর সংযোগস্থল। ইএম বাইপাস ফুলবাগানের পূর্ব সীমানা পেরিয়ে যায়। অনেকগুলি বাস এই রাস্তাগুলি দিয়ে চলাচল করে।  'বঙ্গবন্ধু সড়ক' 1930 সালে ঘনবসতিপূর্ণ এলাকায় মাধ্যমে বঙ্গবন্ধু দ্বারা নির্মিত, যেমন এলাকাগুলোর উন্নত Beliaghata, Tiljala, Kankurgachi এবং Phoolbagan পূর্ব কলকাতায়। 

শিয়ালদহ স্টেশন, স্যার গুরুদাস বন্দ্যোপাধ্যায় হাল্ট রেল স্টেশন, বিধাননগর রোড রেল স্টেশন এবং ফুলবাগান মেট্রো স্টেশন ( কলকাতা মেট্রো লাইন ২ ) ফুলবাগানের কাছে অবস্থিত।

তথ্যসূত্র
---------

1. 1 2  "Kolkata Police"। *Eastern Suburban Division*। KP। ৩০ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৮।
2. ↑  Google maps
3. ↑  Chaudhuri, Sukanta, "Traffic and Transport in Calcutta", in "Calcutta, The Living City" Vol II, edited by Sukanta Chaudhuri, Page 151, First published 1990, 2005 edition, আইএসবিএন ০-১৯-৫৬৩৬৯৭-X
নিনা ফিশম্যান
**নিনা ফিশম্যান** (২৬ মে ১৯৪৬– ৫ ডিসেম্বর ২০০৯) ছিলেন মার্কিন বংশোদ্ভূত একজন ইংরেজ নারী যিনি শ্রম আন্দোলনের ইতিহাসবেত্তা এবং রাজনৈতিক কর্মী ছিলেন।

প্রারম্ভিক জীবন
---------------

ফিশম্যান সান ফ্রান্সিসকোতে জন্মগ্রহণ করেছিলেন। তার বাবা লেসলি ফিশম্যান বার্কলের ক্যালিফোর্নিয়া বিশ্ববিদ্যালয়ের অর্থনীতিবিদ ছিলেন এবং মার্কিন যুক্তরাষ্ট্রের কমিউনিস্ট পার্টির সদস্য ছিলেন। ১৯৪০এর দশকের শেষের দিকে বিশ্ববিদ্যালয় থেকে তাকে বের করে দেওয়া হলে লেসলি ফিশম্যান প্রথমে আইডাহো স্টেট কলেজ এবং তারপর কলোরাডো বোল্ডার বিশ্ববিদ্যালয়ে চলে গিয়েছিলেন।

ফিশম্যান বোল্ডারের জুনিয়র হাই স্কুল এবং উচ্চ বিদ্যালয়ে পড়াশোনা করেছিলেন, যদিও তিনি ১৯৬২ সালে ব্রিটেনে থাকতেন যখন তার বাবা ক্যামব্রিজ বিশ্ববিদ্যালয়ের ফেলো ছিলেন।

১৯৭০-এর দশকে তিনি ব্রিটিশ এবং আইরিশ কমিউনিস্ট সংস্থার সদস্য ছিলেন, যেখানে তিনি প্রায়শই নিনা স্টিড নামে লেখালেখি করতেন।

কর্মজীবন
--------

নিনা ফিশম্যান হ্যারো কলেজ অফ হাইয়ার এডুকেশনে শিক্ষকতার চাকুরি পেয়েছিলেন, যা ১৯৯০ সালে পলিটেকনিক অফ সেন্ট্রাল লন্ডনের সাথে একীভূত হয়েছিল। পলিটেকনিকটি ১৯৯২ সালে ওয়েস্টমিনস্টার বিশ্ববিদ্যালয়তে পরিণত হয়। তিনি ২০০৪ সালে শিল্প ও শ্রম ইতিহাসের অধ্যাপক হিসাবে দায়িত্ব পালন করে ২০০৭ সালে অবসর গ্রহণের আগ পর্যন্ত সেখানে শিক্ষকতা করেছিলেন। অবসর গ্রহণের পরে তিনি সোয়ানসি চলে গেলেন এবং সোয়ানসি বিশ্ববিদ্যালয়ের সম্মানসূচক গবেষণা অধ্যাপক হয়েছিলেন। নব্বইয়ের দশকে ফিশম্যান কমন ভয়েসের অন্যতম শীর্ষস্থানীয় সদস্য ছিলেন।

মৃত্যু ও উত্তরাধিকার
--------------------

নিনা ফিশম্যান তার জীবনের শেষ দশকটি ১৯৪৬ থেকে ১৯৫৯ সাল পর্যন্ত ন্যাশনাল ইউনিয়ন অফ মাইনওয়ার্কার্সের সাধারণ সম্পাদক আর্থার হর্নারের জীবনী নিয়ে গবেষণা করে কাটিয়েছিলেন। তিনি ৬৩ বছর বয়সে ক্যান্সারে মৃত্যুবরণ করেছিলেন।

পাদটীকা
-------

1. ↑  "nina fishman archive"। *www.ninafishman.org*। সংগ্রহের তারিখ ২০২১-০৪-০৭।
2. ↑  "Nina Fishman"। *Lawrence Wishart* (ইংরেজি ভাষায়)। সংগ্রহের তারিখ ২০২১-০৪-০৭।
3. ↑  "Nina Fishman obituary"। *the Guardian* (ইংরেজি ভাষায়)। ২০০৯-১২-১৩। সংগ্রহের তারিখ ২০২১-০৪-০৭।
4. ↑  Paul Mercer, 
*Directory of British political organisations 1994*. Longman, 1994, আইএসবিএন ০-৫৮২-২৩৭২৯-৭ (pp.49, 126).
5. ↑  Nina Fishman and others, "Letters", *The Guardian*, 2 January 1992, p18. Other signatories of the letter included Gerald Aylmer, Beatrix Campbell, John Lloyd, Dick Pountain, and David Marquand.

তথ্যসূত্র
---------

* ডোনাল্ড সাসসুন দ্বারা অভিব্যক্তি, *দ্য গার্ডিয়ান*, 13 ডিসেম্বর ২০০৯
* নিনা ফিশম্যানের লেখার সংরক্ষণাগার
**তারকেশ্বর সেনগুপ্ত** (১৫ এপ্রিল ১৯০৫ - ১৬ সেপ্টেম্বর ১৯৩১) ভারতের স্বাধীনতা আন্দোলনকারী ও চট্টগ্রাম অস্ত্রাগার লুন্ঠনের অন্যতম কর্মী। তিনি সূর্য সেন এর বিপ্লবী দলের সদস্য ছিলেন।

প্রারম্ভিক জীবন
---------------

তারকেশ্বর সেনগুপ্ত ১৯০৫ খ্রিষ্টাব্দের ১৫ এপ্রিল ব্রিটিশ ভারতের, বরিশাল জেলার গাইলা গ্রামে মধ্যবিত্ত পরিবারে জন্মগ্রহণ করেন। তার পিতার নাম হরিচরণ সেনগুপ্ত। তার পারিবারিক পরিবেশে দেশপ্রেমের ধারণা নিয়ে তিনি অনুপ্রাণিত হয়ে ছিলেন। ১৯২৪ সালে গৈলা স্কুল থেকে ম্যাট্রিক পরীক্ষায় উত্তীর্ণ হন ও ১৯২৬ খ্রি. বরিশাল ব্রজমোহন কলেজ থেকে আই.এ. পরীক্ষা দেন কিন্তু অকৃতকার্য হন।

বিপ্লবী কর্মকাণ্ড
-----------------

তারকেশ্বর সেনগুপ্ত ছিলেন একজন বিপ্লবী সমাজকর্মী। তিনি গাইলা শাখার যুগান্তর গ্রুপের সাথে যুক্ত ছিলেন। ১৯২৫ সালে তিনি শঙ্কর মঠ এবং গাইলা সেবাশ্রমের সাথে যুক্ত হন। ব্রিটিশবিরোধী আন্দোলনে যোগ দিয়ে গ্রেফতার হন এবং কয়েক মাসের জন্য কারাবাস ভোগ করেন। তিনি লবণ সত্যাগ্রহ আন্দোলনে যোগ দেন এবং আবার ডি.আই শাসনে গ্রেফতার হন। তাকে হিজলি কারাগারে পাঠান হয়।

মৃত্যু
------

১৯৩১ খ্রিষ্টাব্দের ১৬ই সেপ্টেম্বর হিজলি ডিটেনশন ক্যাম্পে তারকেশ্বর সেনগুপ্ত ও তার অন্য সাথী সন্তোষ কুমার মিত্রকে পুলিস গুলি করে হত্যা করেন।

তথ্যসূত্র
---------


উইকিমিডিয়া কমন্সে **তারকেশ্বর সেনগুপ্ত** সংক্রান্ত মিডিয়া রয়েছে।

1. ↑  "IIT revival pill for historic Hijli Jail"। সংগ্রহের তারিখ ১১ ডিসেম্বর ২০১৭।
2. 1 2  "তারকেশ্বর সেনগুপ্ত"। *barisalpedia.net.bd*। সংগ্রহের তারিখ ১৩ ডিসেম্বর ২০১৭।
3. ↑  *Vol - I, Subodh S. Sengupta & Anjali Basu (2002). Sansad Bangali Charitavidhan (Bengali). Kolkata: Sahitya Sansad. p. 559.*।
4. ↑  "Historical site"। সংগ্রহের তারিখ ১১ ডিসেম্বর ২০১৭।
বিয়ারনাইজ সস
রান্নায় **সস** (ইংরেজি: sauce) হলো এক ধরনের তরল বা লেই জাতীয় খাদ্যোপকরণ যা খাবারের সাথে বা অন্য খাদ্যে তৈরিতে ব্যবহার করা হয়। সস সাধারণত এমনি এমনি খাওয়া হয় না, এটা অন্য খাবারকে দৃষ্টিসুখকর, সুগন্ধযুক্ত করতে ও আর্দ্রতা বাড়াতে ব্যবহৃত হয়। সস একটি ফরাসী শব্দ যা ল্যাটিন শব্দ স্যালসুস থেকে এসেছে যার অর্থ লবণ যুক্ত। সসের তরল উপাদান দরকার হয়, তবে কিছু সসে কঠিন অংশ বেশি থাকে তরলের থেকে যেমন- চাটনী। সস সারা বিশ্বের রন্ধনপ্রণালীতে একটি অপরিহার্য উপাদান। সস তৈরি অবস্থায় কিনতে পাওয়া যায় যেমন সয়া সস। কিছু সস আবার রান্নার আগে বানান হয় যেমন -বিচামেল সস। সালাদের সসকে বলা হয় সালাদ ড্রেসিং।

মধ্যযুগের ফরাসী রন্ধনপ্রণালীতে সস ব্যবহৃত হত। একশর উপর সস ছিল তখন রান্নার কাজে ব্যবহারের জন্য। ১৯ শতকে শেফ অ্যান্থোনিন কেয়ারমি সসকে চার ভাগে ভাগ করেন যাদের প্রত্যেকেই একটি মাতৃসস। কেয়ারমির চারটি মাতৃসস হলোঃ

* বিচামেলঃ দুধ দিয়ে তৈরি, ঘন করা হয় সাদা রোউক্স মিশিয়ে
* এস্পাগনোলেঃ বাদামী স্টক থেকে তৈরি হয়, ঘন করা হয় বাদামী রোউক্স মিশিয়ে
* ভেলুটিঃ সাদা স্টক থেকে তৈরি হয়, ঘন করা হয় ব্লন্ড রোউক্স মিশিয়ে
* অ্যালিমান্ডেঃ ভেলুটি স্টক থেকে তৈরি হয়, ঘন করা হয় ডিম ও গাঢ় ক্রিম মিশিয়ে

অগাস্টে এস্কোফিয়ার নামের শেফ ২০ শতকে এই প্রকারভেদকে আরো উন্নত করেন, তিনি যোগ করেন টমেটো সস, মেয়োনেজ, মাখনের সস ও হল্যান্ডাইজ সস।
যে সস মাতৃসস থেকে উদ্ভব হয় তাকে ছোট সস বা সেকেন্ডারী সস বলে। প্রাচীন রন্ধনপ্রণালীতে মূলত ছোট সসই বেশি ব্যবহৃত হত। মাতৃসসকে সাধারণত সরাসরি পরিবেশন করা হয় না, তা ছোট সস বানিয়ে পরিবেশন করা হয়।

সসের রকম
--------

ইউরোপিয়ান ঐতিহ্য অনুযায়ী সস নৌকায় সস পরিবেশিত হয়।
অনেক সস আছে যা টমেটো, সবজি ও অন্যান্য মসলার ওপর ভিত্তি করে বানানো হয়। যদিও কেচাপ বলতে বোঝায় মূলত টমেটো থেকে উৎপন্ন, আসলে তা সবজি ও ফল থেকেও তৈরি করা হতে পারে। সস মিষ্টি হতে পারে যা ঠান্ডা বা গরম অবস্থায় ডেজার্টের সাথে পরিবেশন করা যায়। আরেক ধরনের সস তৈরি করা যায় রান্না করা ফল থেকে যার চামড়া ছিলে ও আশ ফেলে বানানো হয় এবং প্রায়ই মিষ্টি হয়ে থাকে। আপেল সস ও ক্যানবেরি সস অন্য খাবারের সাথে খাওয়া যায়। যেমন আপেল সস পর্ক, হ্যাম অথবা আলুর প্যানকেইকের সাথে খাওয়া যায়।

তথ্যসূত্র
---------

1. ↑

বহিঃসংযোগ
---------


উইকিমিডিয়া কমন্সে **সস** সংক্রান্ত মিডিয়া রয়েছে।

উইকিবইয়ের রান্নার বইগুলোতে নিম্নের বস্তুটির ওপর রেসিপি রয়েছে:
***Sauces***

* en.wikipedia.org
**সহজ পাঠের গপ্পো** ২০১৬ খ্রিস্টাব্দে মুক্তিপ্রাপ্ত বাংলা পূর্ণদৈর্ঘ্য চলচ্চিত্র। মানস মুকুল পাল পরিচালিত ও অভিজিৎ সাহা প্রযোজিত এই চলচ্চিত্রটি গ্রামের দরিদ্র পরিবারের সন্তান গোপাল ও তার ভাই ছোট্টুকে নিয়ে নির্মিত। চলচ্চিত্রটি বিভূতিভূষণ বন্দ্যোপাধ্যায়ের ছোটগল্প *তালনবমী* অবলম্বনে নির্মিত।

কলাকুশলী
--------

* নুর ইসলাম - ছোটু
* সামিউল আলম - গোপাল
* স্নেহা বিস্বাস - ছোটু ও গোপালের মা
* শকুন্তলা বড়ুয়া

কাহিনী সংক্ষেপ
--------------

বাবার আকস্মিক দুর্ঘটনার কারণে ১০ বছরের বালক গোপালের ভাবনাহীন ছোটবেলার অমূল পরিবর্তন ঘটে যায়। অর্থের অভাবে তার মায়ের পক্ষে তাকে ও তার ভাই ছোটুকে খেতে দেওয়াও কঠিন হয়ে যায়। গোপাল বিভিন্নভাবে টাকা রোজগারের চেষ্টা করতে থাকে। সে তার ছোট ভাইকে সঙ্গে নিয়ে লোকের বাড়ির কুয়ো পরিষ্কার করে, বাজারে সব্জিপাতি বিক্রি করে। এর মধ্যে গ্রামের এক ব্রাহ্মণ ঘরে জন্মাষ্টমীর দিন উপলক্ষে গ্রামের লোকেদের পোলাও খাওয়ানোর আয়োজন করা হয়। এই কথা শুনে দুই ভাই নিজেদের মতো করে ভাবতে শুরু করে। গোপাল তাদের তাল বিক্রি করে অর্থ উপার্জনের কথা ভাবলেও ছোটু বিনাপয়সায় তাল বিক্রি করলে পোলাও খাওয়ার নিমন্ত্রণ পেতে পারবে বলে ভাবতে থাকে। ছোটু টাকা না নিয়েই বাড়ির জেঠিমাকে তাল দিয়ে আসলেও হতাশাব্যঞ্জক বাস্তবতা হিসাবে গোপাল এবং ছোটু জন্মাষ্টমীর আমন্ত্রণ পায় না, যা ছোটুর শিশু মনকে কাঁদিয়ে তোলে।

তথ্যসূত্র
---------

1. ↑  মাহাতো, সুজিষ্ণু। "সহজ কথায় কঠিন পাঠ"। *www.anandabazar.com*। সংগ্রহের তারিখ ২০২১-০৩-১০।
**২০২১ ন্যাশনাল পিপলস কংগ্রেস** (এনপিসি) ছিল **গণপ্রজাতন্ত্রী চীনের ১৩ তম ন্যাশনাল পিপলস কংগ্রেসের (পিআরসি) চতুর্থ পূর্ণাঙ্গ অধিবেশন**। এটি ৫ মার্চ থেকে ১১ মার্চ ২০২১ পর্যন্ত বার্ষিক দুটি অধিবেশনের অংশ হিসাবে চীনা জনগণের রাজনৈতিক পরামর্শমূলক সম্মেলন (সিপিপিসিসি) এর সাথে একযোগে অনুষ্ঠিত হয়েছিল। এনপিসি বেইজিংয়ের গ্রেট হল অব দ্য পিপল-এ অনুষ্ঠিত হয়।

চলমান কোভিড-১৯ মহামারীর কারণে, কংগ্রেসের অধিকাংশ কার্যক্রমই ক্যামেরায় ধারণকৃত ছিল এবং সাংবাদিকদের উপস্থিত হতে নিষেধ করা হয়েছিল। আয়োজনের অংশ হিসেবে, অধিবেশনে উপস্থিত হাজার হাজার ডেপুটির সকলকে সার্স-কাভি-২ এ আক্রান্ত কিনা পরীক্ষা করে কিছুদিন বিচ্ছিন্ন রাখা হয়েছিল। সাংবাদিকদের সাথে জড়িত অধিকাংশ কার্যক্রমই অনলাইন কনফারেন্সিংয়ের মাধ্যমে সংঘটিত হয়।

প্রিমিয়ার লি কেকিয়াং ৬% জিডিপি প্রবৃদ্ধির লক্ষ্য ঘোষণা করেছেন, যা কোভিড-১৯ মহামারীর কারণে ২০২০ সালের লক্ষ্য নির্ধারণ না হওয়া সত্ত্বেও আগের বছরের তুলনায় রক্ষণশীল বলে বিবেচিত হয়েছিল। লি, রাজ্য কাউন্সিলের বাজেট ঘাটতিকে ২০২০ সালে জিডিপির ৩.৬% থেকে ২০২১ সালে জিডিপির প্রায় ৩.২% এ নামানোর লক্ষ্যমাত্রা নির্ধারণ করেন এবং এ উদ্দ্যেশে স্থানীয় সরকারগুলির দ্বারা বিশেষ বন্ড ইস্যুর ক্ষেত্রে কোটার সুবিধা কমানোর পরিকল্পনা ঘোষণা করেন।

এছাড়া, এনপিসি চতুর্দশ পঞ্চবার্ষিক পরিকল্পনার খসড়া পর্যালোচনা করেছিল।

তথ্যসূত্র
---------

1. ↑  Freymann, Alice Han, Eyck। "China's New Five-Year Plan Is a Disappointment"।
2. ↑  ""十四五"规划和2035远景目标的发展环境、指导方针和主要目标"। ৫ মার্চ ২০২১।
**শাহিওয়াল গরু** হচ্ছে জেবু জাতের গরু যাদেরকে প্রধানত দুধের জন্য পালন করা হয়। পাকিস্তানের পাঞ্জাব প্রদেশের শাহিওয়াল জেলায় উৎপত্তি লাভ করে। জেবু জাতের গরুর মধ্যে শাহিওয়াল গরুই সব থেকে বেশি দুধ উৎপাদন করে।

স্থানীয় নাম
------------

মুলতানী , মন্টোগোমারী

উৎ‌পত্তি
--------

পাকিস্তানের পাঞ্জাবের মন্টোগোমারী জেলায় শাহীওয়াল জাতের গরুর আদি বাসস্থান।

বিস্তার
-------

উৎ‌পত্তি পাকিস্তানে হলেও বাংলাদেশ, ভারতসহ অনেক দেশে এ জাতটির বিস্তার রয়েছে।

বৈশিষ্ট্য
---------

ধীর ও শান্ত প্রকৃতির, মোটাসোটা ভারী দেহ , ত্বক পাতলা ও শিথি। পা ছোট, শিং ছোট ও পুর, এজাতের গাভীর শিং নড়ে, মাথা চওড়া। ষাঁড়ের চূড়া অত্যধিক বড়। গলকম্বল বৃহদাকার যা ঝুলে থাকে, লেজ বেশ লম্বা, প্রায় মাটি ছুঁয়ে যায়, লেজের আগায় দর্শনীয় একগোছা কালো লোম থাকে। গাভীর ওলান বড়, চওড়া, নরম ও মেদহীন, বাটগুলো লম্বা, মোটা ও সমান আকৃতি বিশিষ্ট।

ওজন
---

ষাঁড়ের দৈহিক ওজন ৫০০ -৫২০ কেজি এবং গাভীর ২৫০ - ৪০০ কেজি পর্যন্ত হয়।

দুধ প্রদানের হার
----------------

শাহীওয়াল গাভী দুধ উৎ‌পাদনের জন্য একটি উৎ‌কৃষ্ট জাত। এ জাতের গাভী গ্রামীণ অবস্থায় পালনে ৩০০ দিনে প্রায় ২১৫০ লিটার দুধ দেয়। খামারে পালনকারী গাভী প্রায় ৪-৫ হাজার লিটার দুধ দিয়ে থাকে৷

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২৭ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৭।
2. ↑  "Oklahoma State University breed profile"। ২১ অক্টোবর ২০০৯ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০০৯।
3. ↑  "শাহীওয়াল"। ২৫ মে ২০০৭ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০০৯।
4. ↑  "শাহীওয়াল গরু"। ২৭ আগস্ট ২০০৭ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০০৯।

উইকিমিডিয়া কমন্সে **শাহিওয়াল গরু** সংক্রান্ত মিডিয়া রয়েছে।
এটি গ্রেগরীয় বর্ষপঞ্জী অনুযায়ী ১৮০-এর দশক। এটি শুরু হয়েছে ১লা জানুয়ারি, ১৮০ থেকে এবং শেষ হয়েছে ৩১ ডিসেম্বর, ১৮৯ তারিখে।

ঘটনা
----

### ১৮০

এই অনুচ্ছেদটি ১৮০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৮১

এই অনুচ্ছেদটি ১৮১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৮২

এই অনুচ্ছেদটি ১৮২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৮৩

এই অনুচ্ছেদটি ১৮৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৮৪

এই অনুচ্ছেদটি ১৮৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৮৫

এই অনুচ্ছেদটি ১৮৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৮৬

এই অনুচ্ছেদটি ১৮৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৮৭

এই অনুচ্ছেদটি ১৮৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৮৮

এই অনুচ্ছেদটি ১৮৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৮৯

এই অনুচ্ছেদটি ১৮৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর